Държавен вестник, бр. 59, 2025 г., стр. 47

БРОЙ  59	
Д Ъ Р Ж А В Е Н  В Е С Т Н И К 	
СТР.  47   
спътникови, цифрово радио- и телевизионно 
разпръскване, широколентови технологии (в 
това число и мрежи от ново поколение – 5G) 
и др.), изисква съвременно техническо обо­
рудване за радиомониторинг и модернизация 
на прилаганите подходи за осъществяване 
на контрол на ефективното използване на 
спектъра и защита на интересите на край­
ните потребители.
За изпълнение на контролните си функции 
Комисията за регулиране на съобщенията е 
изградила Национална система за мониторинг 
на радиочестотния спектър за граждански 
нужди в съответствие с изискванията на 
ITU, която се разширява и осъвременява в 
съответствие с непрекъснатото развитие на 
електронните съобщителни мрежи и използ­
ваните от тях технологии. Одобрен е План 
за развитие на Националната система за 
мониторинг на радиочестотния спектър за 
граждански нужди за периода 2021 – 2025 г. 
и е разработена пътна карта за реализира­
нето му. На територията на цялата страна с 
помощ­та на стационарни и мобилни станции 
за радиомониторинг се осъществява периоди­
чен превантивен контрол с цел осигуряване 
на равнопоставеност на законните ползватели 
на спектъра и гарантиране на определено 
качество на предоставяните електронни съ­
общителни услуги на крайните потребители.
В международен план постигнатите догово­
рености със съседните страни целят провеж­
дане на съвместни измервания, едновременни 
кампании по мониторинг и разработване на 
общоприети методики за измерване и взаимно 
признаване на резултатите. В по-дългосрочен 
план предстои обсъждане на възможности за 
взаимно дистанционно управление на стан­
циите за радиомониторинг в пограничните 
райони при разрешаване на проблеми с ра­
диосмущения и трансгранични замърсявания.
5. Национална и международна координа­
ция на радиочестотен спектър и позиции на 
геостационарна и негеостационарна орбита. 
Взаимодействия с държавни органи и служби
Съгласно своите правомощия Комисията 
за регулиране на съобщенията извършва чес­
тотно планиране и национална координация 
с цел избягване на вредни радиосмущения, 
гарантиране техническото качество на услу­
гата и осигуряване на условия за ефективно 
използване на радиочестотния спектър.
С оглед осигуряване безопасността на 
въздухоплаването и корабоплаването, защи­
та на националната сигурност на страната 
и ефективно използване на радиочестотния 
спектър се извършва национално координи­
ране и съгласуване с всички заинтересовани 
ведомства.
В международен план Комисията за регули­
ране на съобщенията извършва международно 
координиране на радиочестоти и радиочестот­
ни ленти в случаите, когато е необходимо да 
защити ползването на радиочестотния спектър 
за граждански нужди от вредни радиосму­
щения от наземни и спътникови мрежи на 
други държави.
V. Преглед на използването на радиочес­
тотния спектър за граждански нужди за 
периода 2022 – 2024 г.
1. Наземни мрежи, позволяващи предос­
тавянето на електронни съобщителни услуги
През 2024 г. Комисията за регулиране на 
съобщенията прие Позиция относно перс­
пективите за ползване на свободния ресурс 
в радиочестотни обхвати 1.5 GHz, 2.6 GHz, 
3.6 GHz и 26 GHz (Позиция). Това е една 
стъпка за изпълнение на целите, поставени 
в Решение (EC) 2022/2481 на Европейския 
парламент и на Съвета за създаване на поли­
тическа програма „Цифрово десетилетие“ до 
2030 г. и задачите, определени в Регулаторната 
политика за управление на радиочестотния 
спектър за граждански нужди.
1.1. Европейска рамка
Комисията за регулиране на съобщенията 
е транспонирала в българското законодател­
ство всички решения за хармонизирано полз­
ване на технологично неутралните обхвати 
700 MHz (радиочестотна лента 694-790 MHz), 
800 MHz (радиочестотна лента 790-862 MHz), 
900 MHz (радиочестотни ленти 880-915 MHz 
и 925-960 MHz), 1.5 GHz (радиочестотна 
лента 1427-1517 MHz), 1800 MHz (радио­
честотни ленти 1710-1785 и 1805-1880 MHz), 
2 GHz (радиочестотни ленти 1920-1980 и 
2110-2170 MHz), 2.6 GHz (радиочестотна лента 
2500-2690 MHz), 3.6 GHz (радиочестотна лен­
та 3400-3800 MHz) и 26 GHz (радиочестотна 
лента 24.250-27.500 GHz).
ЕК е приела Решение за изпълнение (ЕС) 
2022/173 на ЕК от 7 февруари 2022 г. относно 
хармонизирането на радиочестотните обхвати 
900 MHz и 1800 MHz за наземни системи за 
предоставяне на електронни съобщителни 
услуги в Съюза и за отмяна на Решение 
2009/766/ЕО.
С Решение 2009/766/ЕО на Комисията 
бяха хармонизирани техническите условия за 
използване на радиочестотния спектър в тези 
обхвати за наземни системи, позволяващи 
предоставяне на електронни съобщителни 
услуги в Съюза, включително безжични 
широколентови услуги. С него се гарантира 
съвместното съществуване на UMTS и GSM 
мрежите в обхват 900 MHz. С изменението и 
допълнението на решението през 2011 г. (Ре­
шение 2011/251/ЕС) бяха определени условия 
за използване на този обхват и от LTE мрежи 
и WiMax мрежи, а през 2018 г. се създаде 
техническа възможност същият обхват да се 
използва за теснолентов интернет на нещата 
(NB-IoT) (Решение 2018/637/ЕС).